«23» դեկտեմբերի, 2021թ.

«Կոնվերս Բանկ» ՓԲԸ (այսուհետ՝ "Բանկ"), որը գտնվում է ՀՀ, ք. Երևան Վազգեն Սարգսյան 26/1 հասցեում, հայտարարում է բաց ընթացակարգով մրցույթ՝ Բանկի գլխավոր գրասենյակի և ՀՀ-ում գործող մասնաճյուղերի քարթրիջների լիցքավորման, քարթրիջների պահեստամասերի թարմացման/փոխարինման, տպիչների վերանորոգման և առաքման համար անհրաժեշտ ծառայությունների ձեռք բերման համար մատակարար կազմակերպություն ընտրելու նպատակով /այսուհետ՝ Մրցույթ/:

Մրցութային հայտերի ընդունման վերջնաժամկետը`10.01.2022 թվականը` ժամը 18:00-ն: Մրցութային հայտերը և գնառաջարկները, կազմված սույն հրավերի և կից հավելված 1-ի համաձայն, անհրաժեշտ է ներկայացնել «Կոնվերս Բանկ» ՓԲԸ-ի գլխավոր գրասենյակ` ք. Երևան, Վ. Սարգսյան 26/1 հասցեով, առձեռն, փակ, կնքված և ստորագրված ծրարով (Բանկի Գրասենյակային Գործառնությունների բաժնի մասնագետ Մարիամ Նազարյանին, ՝  (+374 10) 511 211, ներքին 2350, 1238) կամ [conversebank@conversebank.am](http://conversebank@conversebank.am/) էլեկտրոնային հասցեին՝ subject դաշտում պարտադիր նշելով մրցույթի անվանումը /Բանկի գլխավոր գրասենյակի և ՀՀ-ում գործող մասնաճյուղերի քարթրիջների լիցքավորման, քարթրիջների պահեստամասերի թարմացման/փոխարինման, տպիչների վերանորոգման և առաքման համար անհրաժեշտ ծառայությունների ձեռք բերման առաջարկ՝ թիվ / O23.12.2021-1/ հետևյալ լոտերով՝

Լոտ 1 - Քարթրիջների լիցքավորման, քարթրիջների պահեստամասերի թարմացման/փոխարինման, տպիչների վերանորոգման և առաքման համար անհրաժեշտ ծառայություններ - Երևան քաղաքում գտնվող Բանկի մասնաճյուղեր, այդ թվում՝ Բանկի Գլխավոր գրասենյակ ՝ Վ. Սարգսյան 26/1; և Ամիրյան 4/6, 6 հարկ, 7 հարկ; Նալբանդյան 5, 3 հարկ; Քաջազնունի 4/1, 2 հարկ, 3 հարկ; Կոմիտաս 49, 2 հարկ/ հասցեներում գտնվող Բանկի տարածքներ;

Լոտ 2 - Քարթրիջների լիցքավորման, քարթրիջների պահեստամասերի թարմացման/փոխարինման, տպիչների վերանորոգման և առաքման համար անհրաժեշտ ծառայություններ – ՀՀ Մարզերում գտնվող Բանկի մասնաճյուղեր

Բանկի մասնաճյուղերի գտնվելու վայրերի մասին կարող եք ծանոթանալ ստորև հղմամբ.  
<https://conversebank.am/hy/branches/>:

Ծրարի վրա կատարվում են հետևյալ գրառումները.

1. «Կոնվերս Բանկ» ՓԲԸ
2. Բանկի գլխավոր գրասենյակի և ՀՀ-ում գործող մասնաճյուղերի քարթրիջների լիցքավորման, քարթրիջների պահեստամասերի թարմացման/փոխարինման, տպիչների վերանորոգման և առաքման համար անհրաժեշտ ծառայությունների ձեռք բերման համար մրցութային հայտ,
3. Կազմակերպության անվանումը, ՀՎՀՀ-ն, հասցեն, հեռախոսահամարը, էլեկտրոնային փոստի հասցեն, ինտերնետային կայքի հասցեն (առկայության դեպքում),
4. Չբացել մինչև մրցույթի հայտերի բացման նիստը:

Ծրարում հայտից բացի մրցույթի մասնակցի հայեցողությամբ կարող է ներառվել համապատասխան պայմանագրի կնքման համար անհրաժեշտ այլ տեղեկություններ և/կամ փաստաթղթեր /կնքված պայմանագրերի պատճեններ, հանձնման-ընդունման ակտեր, երաշխավորագրեր և այլն/, նմանատիպ աշխատանքների փորձը պարտադիր է:

Մրցույթին կարելի է մասնակցել ինչպես բոլոր լոտերով, այնպես էլ լոտերից որևէ մեկով:

Մրցույթին չեն կարող մասնակցել Բանկի կամ Բանկի աշխատակցի հետ փոխկապակցված անձինք/ընկերությունները:

Բանկի կամ Բանկի աշխատակցի հետ փոխկապակցված հայտատուի հայտը մրցութային հանձնաժողովի կողմից չի դիտարկվի:

Մրցույթն անցկացվում է 2 փուլով, որից 1-ին փուլի ընթացում մրցութային հանձնաժողովի կողմից բացվում են ներկայացված փաթեթները, հայտարարվում գնառաջարկները և որակավորվում են մասնակիցների առաջարկները:

Հանձնաժողովի կողմից նախնական որակավորում ստացած մասնակիցները կհրավիրվեն Մրցույթի 2-րդ՝ բանակցային փուլին մասնակցելու, որի ընթացքում մասնակիցները կկատարեն իրենց առավելագույն գնիջեցումները՝ մրցակցության սկզբունքով:

Հաղթող է ճանաչվում մրցութային հանձնաժողովի կողմից վերջնական որակավորում ստացած այն մասնակիցը, ով սույն Հրավերով սահմանված պահանջների շրջանակներում ներկայացնում է տվյալ լոտի համար ամենացածր գինը՝ Մրցույթի 2-րդ՝ բանակցային փուլի ընթացքում, իսկ, եթե ներկայացվեն հավասար գնառաջարկներ կամ գնառաջարկների միջև տարբերությունը լինի մինչև 1 տոկոս, ապա հաղթող կարող է ճանաչվել որակական ավելի բարձր գնահատական ստացած մասնակիցը:

|  |
| --- |
| ***Նվազագույն չափանիշներ ու  պահանջներ*** |
|
| Գին |
| Սպասարկման որակ |
| Պորտֆել նմանատիպ պայմանագրերի սպասարկման դրական ու համագործակցության երկարատև փորձը |

Կոնվերս Բանկ» ՓԲԸ-ն մրցույթի հաղթողի հետ կկնքի համապատասխան պայմանագիր: Մրցույթում հաղթող կազմակերպությանը վճարումները կիրականացվեն անկանխիկ` (փոխանցումով) «Կոնվերս Բանկ» ՓԲԸ-ում մասնակցի գործող բանկային հաշիվների միջոցով:

Պայմանագրի կնքումից հաղթող ճանաչված մասնակիցը կարող է հրաժարվել նախագիծը ստանալուց հետո 3 /երեք/ օրյա ժամկետում: Ժամկետի խախտմամբ Պայմանագրի կնքումից հրաժարվելու դեպքում հաղթող ճանաչված մասնակիցը Բանկին պարտավորվում է վճարել տուգանք ներկայացված գնառաջարկի 1.5 /մեկ ամբողջ հինգ տասնորդական/ տոկոսի չափով:  
Հաղթող ճանաչված մասնակցի կողմից Պայմանագիր չկնքելու դեպքում, այն կարող է առաջարկվել կնքել մրցույթում երկրորդ տեղը զբաղեցրած մասնակցին:  
Հայտերը պետք է կազմված լինեն հայերենով:   
Հրավերի պահանջներին համաձայն, ՀՀ-ում գրանցված և 3 տարուց ոչ պակաս նմանատիպ ծառայությունների վաճառքի իրավունք ունեցող ցանկացած կազմակերպություն ունի սույն ընթացակարգին մասնակցելու հավասար իրավունք:

Հայտնում ենք, որ Բանկը ցանկացած ժամանակ կարող է չեղյալ հայտարարել մրցույթը:

Մրցույթին մասնակցելու և լրացուցիչ տեղեկություններ ստանալու համար կարող եք դիմել «Կոնվերս Բանկ» ՓԲԸ Սպասարկման և Գնումների բաժին`(+374 10) 511 211, ներքին 1265 հեռախոսահամարներով Նատալյա Գասպարյանին կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին, աշխատանքների նկարագրի հետ կապված հարցերի դեպքում կարող եք դիմել ՏՏ բաժնի համակարգչային տեխնիկայի սպասարկման խումբ, Խմբի ղեկավար՝ Վարդան Գևորգյանին հեռ.  (+374 10) 511 211     ներք. 1249, կամ ուղարկել հաղորդագրություն [conversebank@conversebank.am](http://conversebank@conversebank.am/) էլեկտրոնային փոստի հասցեին):  
Վերը նշված վերջնաժամկետից ուշ ներկայացված Գնառաջարկները չեն դիտարկվի:

Խնդրում ենք հայտում նշել, թե հայտարարությունների ո՞ր կայքից եք տեղեկացել այս մրցույթի մասին:

**Մասնակցի կողմից սպասարկման հիմնական պահանջներն են՝**

1. ք. Երևանում Բանկի մասնաճյուղից ստացված քարթրիջների լիցքավորման հայտի հիման վրա առավելագույնը 2 /երկու/ աշխատանքային օրվա ընթացքում մասնաճյուղին տրամադրել համապատասխան լիցքավորած քարթրիջներ և դատարկները վերցնել լիցքավորման համար: Մարզերում գտնվող մասնաճյուղերի համար նույն, վերոնշյալ գործողությունը իրականացնեն առավելագույնը 4 /չորս/ աշխատանքային օրվա ընթացքում:
2. Բանկը մասնակցին ապահովելու է ամսական մինչև 400 /չորս հարյուր/ քարթրիջ սպասարկելու հնարավորություն, որից ամսական մինչև 150 /հարյուր հիսուն/ հատը մարզերի մասով է:
3. Լիցքավորված քարթրիջները պետք է ապահովեն բարձր որակ, մաքուր տպելիություն, անաղմուկ աշխատանք և քարթրիջի համար Արտադրողի կողմից նախատեսված մաքսիմալ տպաքանակ: Քարթրիջի լիցքավորման ընթացքում մաշված, փոխարինման ենթակա դետալները անհրաժեշտ է պարբերաբար թարմացնել մատակարարի միջոցներով, առանց հավելյալ վճարի:
4. Բանկի կողմից կատարվելու է քարթրիջների տպաքանակի ստուգում:
5. Եթե ստուգման արդյունքում պարզվում է, որ լիցքավորված քարթրիջները չեն համապատասխանում Բանկի կողմից ներկայացված պահանջներին, ապա Բանկը կիրառում է տույժ տվյալ ամսվա մասնակցին վճարման ենթակա գումարի 10%-ի չափով առաջին խախտման համար, 50%-ի չափով` երկրորդ խախտման համար և պայամանագրի խզում՝ երրորդ խախտման համար
6. Անհրաժեշտ է նաև, որ միևնույն քարթրիջը մի քանի անգամ լիցքավորելուց հետո մասնակիցն իր միջոցներով՝ առանց հավելյալ վճարի, իր կողմից այդ քարթրիջը փոխարինի նոր քարթրիջով, որպեսզի քարթրիջների մաշվածության հետևանքով տպիչները չվնասվեն:
7. Տպիչների վերանորոգումն ու սպասարկումը նույնպես պետք է իրականացվի նույն մասնակցի կողմից:
8. Մասնաճյուղից տպիչի վերանորոգման համապատասխան հայտ ստանալուց անմիջապես հետո մասնակիցը պետք է մոտենա մասնաճյուղ, տվյալ տպիչը տեղում զննելուց հետո վերցնի այն, եթե դրա անհրաժեշտությունը կա, և վերանորոգած վիճակում վերադարձնի մասնաճյուղին հնարավորինս շուտ, ոչ ուշ քան 2 /երկու/ աշխատանքային օրվա ընթացքում կամ տա համապատասխան կարծիք՝ վերանորոգման ենթակա չլինելու վերաբերյալ:
9. Անհրաժեշտ է ներկայացնել օգտագործվող տոների և պահեստամասերի որակ՝ Արտադրող ընկերություններ, հավաստագրեր, համապատասխանություն միջազգային չափանիշներին (ISO և այլն):
10. Նշել ֆինանսական մեծ կառույցների անուններ (օրինակ՝ բանկեր իրենց մասնաճյուղերով կամ նմանատիպ), որոնց հետ համագործակցում եք և ունեք իրենցից համապատասխան երաշխավորություն

|  |  |  |  |
| --- | --- | --- | --- |
| *№* | Կազմակերպության անվանումը | Պատասխանատուի Ա.Ա. | Կոնտակտային տվյալներ |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. Պայմանագրում սահմանվելու է կետ, որում ասվում է, որ մերժել Հայտերի կատարումը, եթե ամսական կտրվածքով Պայմանագրի գինը գերազանցում է 1,000,000 (մեկ միլիոն) ՀՀ դրամը՝ ներառյալ հարկերը, այդ մասին տեղեկացնելով Պատվիրատուին:
2. Պայմանագրի լուծման դեպքում մասնակիցը պարտավոր է Բանկին վերադարձնել Բանկից վերցրած բոլոր քարթրիջները, որոնք պետք է լինեն աշխատանքային վիճակում:
3. Մրցույթով նախատեսված ծառայության մատուցումն իրականացվելու է առանց կանխավճարի, վճարումները կատարվելու են ամսական փաստացի կատարողական ակտի և դուրս գրված հարկային հաշվի հիման վրա:
4. Սույն հայտարարարությամբ կազմակերպվող մրցույթի անցկացումը չի կարգավորվում «Հրապարակային սակարկությունների մասին» ՀՀ օրենքով: